PATVIRTINTA

Vilniaus rajono savivaldybės

administracijos direktoriaus

2022 m. kovo 30 d.

įsakymu Nr. A27(1)-875

Priedas Nr. 18

**VILNIAUS RAJONO SAVIVALDYBĖS ADMINISTRACIJOS RUKAINIŲ SENIŪNIJOS 2022 M. VEIKLOS PLANAS**

1. **Vilniaus rajono savivaldybės administracijos Rukainių seniūnijos aplinka.**

1.1. Seniūnijos plotas miestelių, kaimų trumpa charakteristika

Rukainių seniūnija yra įsikūrusi Vilniaus rajono pietryčiuose. Ji ribojasi su Kalvelių, Medininkų, Marijampolio, Rudaminos, Nemėžio, Šatrininkų ir Mickūnų seniūnijomis. Seniūnijos teritorijoje yra išsidėstę 64 kaimai, kurie apima 15000 ha žemės plotą. Didesnės gyvenvietės tai Savičiūnai, Užukenė, Mykoliškės, Ašmenėlė, Juodiškės. Nedideli, bet žinomi ne tik Lietuvoje, bet ir užsienyje yra Bareikiškių kaimas, kuriame gyveno ir kūrė poetas Vladislovas Sirokomlė ir Svironių viensėdys, kur gimė rašytojas Francišakas Bahuševičius.

Rukainių kaimas yra pati didžiausia gyvenvietė bei seniūnijos centras. Čia veikia įvairios įstaigos ir organizacijos: seniūnija, bažnyčia, gimnazija, vaikų darželis, biblioteka, paštas, parduotuvės, kirpykla ir kt. Krikščionybės 2000 metų jubiliejui įamžinti Rukainių kaime prie Senasalio ir Minsko kelių sankryžos pastatyta Jėzaus Kristaus skulptūra.

1.2. Seniūnijos gyventojai (einamųjų metu sausio 1 d. duomenimis).

VĮ Registrų centro duomenimis seniūnijoje gyventojų skaičius su kiekvienais metais nežymiai, bet mažėja. Tačiau faktiškai gyvenančių yra daug daugiau, nes ne visi yra deklaravę savo gyvenamąją vietą mūsų seniūnijos teritorijoje. Tai ypač aktualu sodų bendrijose. Dauguma mūsų seniūnijos gyventojų yra darbingo amžiaus, jaunos šeimos. 2022 m. sausio 1 d. Rukainių seniūnijoje deklaravusių gyvenamąją vietą gyventojų skaičius - 2724.

|  |  |
| --- | --- |
| Seniūnijos gyventojai pagal pagrindines amžiaus grupes | Skaičius |
| Darbingo amžiaus | 1771 |
| Pensinio amžiaus | 540 |
| Vienišų asmenų | 64 |
| Vienišų nusenusių | 53 |
| Daugiau nei 75 m. amžiaus | 360 |
| Suaugusiųjų neįgaliųjų | 265 |
| Vaikų su negalia iki 18 m. | 5 |
| Darbingo amžiaus neįgaliųjų | 120 |
| Socialinės rizikos šeimų | 21 |

1.3. Seniūnijos seniūnaitijos, bendruomenės, bendrijos, (skaičius, pagrindinė informacija).

Iš gyvenamųjų vietovių, esančių seniūnijos teritorijoje, sudarytos 7 seniūnaitijos ir išrinkti kiekvienos seniūnaitijos seniūnaičiai:

**Ašmenėlės seniūnaitija** - Ašmenėlės k., Balelių k., Dvarykščių k., Kijonių k., Naujasėdžių k., Pajuodžių k., Pasvyrės k., Kryžkelio k.

Seniūnaitė – Lilija Lokutijevskaja.

**Rukainių seniūnaitija** – Rukainių kaimo Vilniaus g. nuo namo Nr. 30, Naujoji g., Šilėnų g., Pušyno g., Pašto g., Smalinės g.

Seniūnaitė – Česlava Suboč.

**Mykoliškių seniūnaitija** – Rukainių kaimo Ateities g., Vilties g., Senasis Minsko pl., Mokytojų g., Vaikų g., Kyviškių g., Kunigo Povilo Ksavero Bžostovskio g., Mykoliškių g., Vilniaus g. iki namo Nr. 29, Bareikiškių k., Mykoliškių k.

Seniūnaitė – Lucija Dakševič.

**Savičiūnų seniūnaitija** – Akmenės k., Bruškiškių k., Čepurniškių k., Gudžių k., Gulbinės k., Kaniūkiškių k., Nelydiškių k., Padvarninkų k., Pavaičio vs., Rūdynės k., Savičiūnų k, Sirvydų k., Šinkalaukio k., Tribilų k.

Seniūnaitė –Teresa Solovej.

**Žemaitėlių seniūnaitija** – Batviniškių k., Jukšėnų k., Lankelių k., Mūrininkų k., Svironių k., Trakelių k., Jurčiukų k., Kalesninkų k., Kūlių k., Skarvadiškių k., Tumosų k., Ulėnų k., Valkagulių k., Voverių k., Žemaitėlių k., Žemlių k. Naujasėdžių vs.

Seniūnaitė – Česlava Urinovič.

**Senasalio seniūnaitija** – Ančeriškių k., Juodiškių k., Arklėnų k., Benediktiškių k., Elžbietinės k., Kastelių k., Katutiškių k., Kisieliškių k., Mantušių k., Pavalkių k., Rutkiškių k., Senasalio k., Tiltelių k., Varkalabiškių k., Žybartonių k.

Seniūnaitė – Danuta Aškelovič.

**Užukenės seniūnaitija** – Užukenės k., Zatišiaus k., Užudvario k., Lukšinės k., Pakalnių k., Užuprūdžių k., Kenos k., Rukainių kaimo Kunigo Mykolo Dluskio g., Minsko pl. ir Užukenės g.

Seniūnaitė – Danuta Narvoiš.

2019 metais išrinktų seniūnaičių kadencija yra 4 metai. Seniūnaičiai dirba visuomeniniais pagrindais: atstovauja seniūnaitijos gyventojus, skatina juos prižiūrėti gyv. vietovės teritoriją, dalyvauja susirinkimuose ir kituose renginiuose, bendradarbiauja su seniūnija ir teikia informacija seniūnaitijos gyventojams.

Rukainių seniūnijoje veikia Rukainių, Mykoliškių ir Savičiūnų bendruomenės.

Rukainių seniūnijos teritorijoje turime 10 sodų bendrijų: SB Automobilistas. SB Elka, SB Kosmonautas, SB Lankas, SB Matas, SB Rožė, SB Sodyba-1, SB Ūla, SB Uoga, SB Volungė.

1.4. Švietimo įstaigos (pavadinimas, vaikų sk., pagrindinė informacija apie įstaigą).

Rukainių seniūnijoje yra Rukainių gimnazija. Rukainių gimnazijoje dabar mokosi 194 mokiniai, dėstoma lenkų ir lietuvių kalbomis.

Rukainių kaime veikia Rukainių vaikų darželis, kurį lanko 28 vaikai. Darželyje ugdymas vyksta lenkų ir lietuvių kalbomis.

1.5. Kultūros, socialinės, sporto, sveikatos įstaigos, bibliotekos, bažnyčios ir kt. (Pavadinimas, pagrindinė informacija apie įstaigą).

Seniūnijoje yraRukainių Šv. arkangelo Mykolo bažnyčia, kurioje pamaldos laikomos [lenkų kalba](http://lt.wikipedia.org/wiki/Lenk%C5%B3_kalba). Veikia Rukainių ambulatorija, Rukainių paštas, 4 bibliotekos: Rukainių k., Bareikiškių k., Senasalio k. ir Savičiūnų k. Bareikiškių kaime veikia V. Sirokomlės muziejus, kuris siūlo įvairius edukacinius užsiėmimus. Rukainių kaime veikia Bendruomenės centras. Savičiūnų kaime veikia Vilniaus rajono Rudaminos daugiafunkcinio kultūros centro Savičiūnų skyrius, kuriame yra treniruoklių salė.

Savičiūnų k. ir Ašmenėlės k. yra viena, o Rukainių kaime dvi vaikų žaidimo aikštelės. Rukainių kaime Rukainių gimnazijos teritorijoje įrengtas daugiafunkcinis sporto aikštynas.

* 1. Kapinės, visuomeninės paskirties teritorijos, poilsinės zonos, parkai ir kt., sutartys dėl laikinų prekybos nuomos vietų (kioskai), prekybos aikštelės, prekybos ir paslaugų vietos ir kt.

Rukainių seniūnijos teritorijoje yra 17 kapinių: 7- veikiančios, 2 – ribotai veikiančios, 8 – neveikiančios.

Įrenginėjamas Vilniaus g. 12A, Rukainių k., Rukainių sen. parkas.

* 1. Seniūnijos teritorijoje esančios įmonės (veiklos pobūdis, darbuotojų sk.).

Pagrindinės seniūnijoje esančios verslo šakos yra žemės ir miškų ūkiai. Veikia šios įmonės: UAB „Vingės terminalas“ - logistika, UAB „Dalmantinas“ – automobilių ardymas, UAB „Visola“ – grūdų perdirbimas, parduotuvių tinklas UAB „Naujas Afas“ ir UAB „Afas“, G. Kučinskajos parduotuvė, 4 autoparduotuvės (UAB „Ivoresa“, UAB „Airiba“, L. Lokutijevskajos PĮ, I. Mackevičio), prekiaujančios atokesniuose kaimuose, UAB „Geologijos tyrimai“, UAB „Rukainių pramogos“, kaimo turizmo Dvarykščių sodyba, Užukenės Vila. Atsižvelgiant į Lietuvos Respublikoje paskelbtą karantiną kaimo turizmo sodybos bei UAB „Rukainių pramogos“ negali pilnai vykdyti savo veiklos.

1. **Vilniaus rajono savivaldybės administracijos Rukainių seniūnijos vidinė struktūra, valdomi ištekliai.**

2.1. Rukainių seniūnija yra Vilniaus rajono savivaldybės administracijos struktūrinis teritorinis padalinys, veikiantis Vilniaus rajono aptarnaujamos teritorijos dalyje. Seniūnijos aptarnaujamos ribos nustatomos Vilniaus rajono savivaldybės tarybos. Savo veikla Vilniaus rajono savivaldybės administracijos Rukainių seniūnija siekia: apibendrinta informacija apie planuojamus įgyvendinti uždavinius nurodytus metiniame veiklos plane aktyvinti kultūrinį, sportinį, turistinį bei dvasinį gyvenimą; saugoti ir puoselėti dvasines, istorines vertybes, krašto tradicijas; telkti bendruomenę bendroms akcijoms, renginiams, šventėms; mažinti seniūnijos gyventojų socialinę atskirtį.

* 1. Seniūnijos vidinė struktūra (darbuotojų skaičius, pareigos).

Vilniaus rajono savivaldybės administracijosRukainių seniūnijoje 7 darbuotojai dirba administracinį darbą, o iš viso dirba 14 darbuotojų: Rukainių seniūnijos seniūnė, vyriausioji raštvedė, vyresnioji socialinio darbo organizatorė, vyresnioji finansininkas, inspektorius, 2 vyresnieji specialistai, kapinių prižiūrėtojas, 3 kiemsargiai, valytojas, kūrikas, elektrikas.

* 1. Seniūnijos turtas apskaitomas seniūnijos balanse, lėšos.

Seniūnija turi du automobilius: Volkswagen Sharan ir Subaru Forester skirti naudotis tarnybos reikalams.

Seniūnijos balanse yra:

1. seniūnijos administracinis pastatas Mokytojų g. 9, Rukainių k., Vilniaus r.,
2. pastatas Mokytojų g. 5A, Rukainių k., Vilniaus r.,
3. ambulatorijos pastatas Vilniaus g. 39, Rukainių k., Vilniaus r.,
4. savivaldybės bustas Mokytojų g. 10-6, Rukainių k., Vilniaus r.,
5. savivaldybės bustas Vilniaus g. 71-1 Rukainių k., Vilniaus r.

Bendras seniūnijos turtas apskaitomas seniūnijos balanse sudaro 1.682.654 eurų.

* 1. Viešųjų darbų programa (lėšos, įdarbinta žmonių, veikla).

Rengiant Rukainių seniūnijos veiklos planą buvo atsižvelgta į seniūnijos lėšų poreikio 2021 metams sąmatą. Seniūnijos 2022 metų lėšos sudaro 605,2 tūkst. eurų.

2022 metais užimtumą didinančiai programai skirta 9,4 tūkst. eurų. Planuojama įdarbinti 6 žmones, kurie atliks seniūnijos teritorijos tvarkymo darbus.

1. **Vilniaus rajono savivaldybė administracijos Rukainių seniūnijos misija, vizija.**

3.1. Seniūnijos misija.

Tenkinant Rukainių seniūnijos bendruomenės viešuosius poreikius ir interesus, įgyvendinti savivaldos teisę ir vykdyti viešojo administravimo ir viešųjų paslaugų teikimo funkcijas seniūnijos lygiu.

3.2. Seniūnijos vizija.

Rukainių seniūnija - tai Vilniaus rajono dalis, turtinga natūralios ir sveikos gamtos išteklių, bei turinti išvystytą turizmo paslaugų infrastruktūrą. Čia sutelkti draugiški bendruomenės nariai, kurie gyvena, dirba ir kuria patogioje ir saugioje aplinkoje. Numatoma rūpintis seniūnijos ir gyventojų gerove, kurti saugią ir patogią gyvenamąją aplinką.

3.3. Einamųjų metų seniūnijos metinio veiklos plano tikslai.

1. Gerinti vietinės reikšmės kelių su žvyro danga būklę lyginant autogreideriu.
2. Užtaisyti duobes asfaltbetonio dangoje.
3. Pagal esamą projektą tęsti asfaltbetonio įrengimą Smalinės g., Ašmenėlės k. VL2101
4. Parengti Žemaitėlių g., Žemaitėlių k., VL8830 ir VL2147 kelio kapitalinio remonto aprašą/projektą.
5. Remontuoti Kun. M. Dluskio g. Rukainių k. VL8856 ir Mykoliškių k VL8857 žvyrkelį.
6. Atlikti Valkagulių k. VL2130 virš pralaidos kelio remontą.
7. Įrengti Šinkalaukio k. VL2175 pralaidą.
8. Įrengti Varkalabiškių k VL8826 pralaidą.
9. Įrengti Rūdinės k. VL2173 pralaidą.
10. Atlikti Užudvario k. VL2116 žvyrkelio įrengimą**.**
11. Atlikti Mokytojų g., Rukainių k. VL8806 žvyrkelio remontą.
12. Atlikti Gulbinės k. VL2165 žvyrkelio įrengimą.
13. Atlikti Kaniūkiškių k. VL2139 žvyrkelio įrengimą.
14. Atlikti Lankelių k. VL8847 žvyrkelio įrengimą.
15. Atlikti Tumosų k. VL2185 žvyrkelio įrengimą.
16. Atlikti Ulėnų k. VL8831, VL2151,VL2150 žvyrkelių įrengimą.
17. Atlikti Mantušių k. VL2137 žvyrkelio įrengimą.
18. Atlikti Lukšinės k. VL8821 žvyrkelio įrengimą.
19. Atlikti Užukenės g., Užukenės k. VL8820 kelio griovių atstatymą.
20. Atlikti Kijonių g., Kijonių k. VL8811 žvyrkelio remontą.
21. Atlikti Pajuodžių k. VL2108 kelio remontą.
22. Šienauti vietinės reikšmės kelių kelkraščius.
23. Esant poreikiui įrengti greiti mažinančius kalnelius.
24. Nukirsti avarinius bei eismui trukdančius medžius.
25. Įrengti trūkstamas kaimų, gatvių pavadinimų lenteles.
26. Įrengti Žemaitėlių k., Žemaitėlių gatvės apšvietimą.
27. Įrengti Savičiūnų k., F. Boguševičiaus gatvės atkarpos iki S. Konarskio g. apšvietimą.
28. Parengti Gulbinės k. gatvių apšvietimo projektą.
29. Parengti Rukainių k., Kunigo P. K. Bžostovskio gatvės apšvietimo projektą.
30. **Einamųjų metų KPPP ir Vietos bendruomenių savivaldos programos lėšų poreikis.**

4.1. KPPP **planuojamas** lėšų poreikis (planuojami įgyvendinti darbai, tikslai, uždaviniai).

Tikslas – gerinti gyvenimo kokybę seniūnijoje.

Uždaviniai:

1. Pagal esamą projektą tęsti asfaltbetonio įrengimą Smalinės g., Ašmenėlės k. VL2101.
2. Parengti Žemaitėlių g., Žemaitėlių k., VL8830 ir VL2147 kelio kapitalinio remonto aprašą/projektą.
3. Remontuoti Kun. M. Dluskio g. Rukainių k. VL8856 ir Mykoliškių k VL8857 žvyrkelį.
4. Atlikti Mokytojų g., Rukainių k. VL8806 žvyrkelio remontą.

KPPP **planuojamas** lėšų poreikis yra 166000 eurų.

 4.2. Vietos bendruomenių savivaldos programos **planuojamas** lėšų poreikis (planuojami įgyvendinti darbai, tikslai, uždaviniai).

Lėšos vietos bendruomenių savivaldai neplanuojamos.

4.3. Iš savivaldybės biudžeto skirtos lėšos įsiskolinimams dengti.

Įsiskolinimo nėra.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Programos kodas** | **Programos tikslo kodas** | **Uždavinio kodas** | **Priemonės kodas** | **Priemonės****pavadinimas** | **Rezultatai/****Vertinimo kriterijai** | **Savivaldybės biudžeto asignavimai** | **Iš viso** | **Pastabos** |  |
| **Iš savivaldybės biudžeto** | **Iš valstybės biudžeto specialiųjų tikslinių dotacijų** | **Iš biudžetinių įstaigų įmokų ir pajamų iš mokesčių dalies** | **Iš viso asignavimų** | **Kitos lėšos** |  |  |  |
|  |
|  |
| **Susisiekimo ir gatvių apšvietimo infrastruktūros gerinimo programa (03)** |  |
| 03 | 01 | **Plėtoti rajono gyventojams patogią ir saugią susisiekimo sistemą** |  |
| 03 | 01 | 03 | **Apšviesti rajono gyvenviečių gatves ir plėsti gatvių apšvietimo tinklus** |  |
| 03 | 01 | 03 | 01 | Elektros energijos įsigijimas gatvių apšvietimui, nuolatinė gatvių apšvietimo tinklų priežiūra seniūnijoje.Gatvių apšvietimo tinklų įrengimas. | Apšviestos Rukainių k., Užukenės k., Senasalio k., Dvarykščių k., Ašmenėlės k., Savičiūnų k., Žemaitėlių k.,Tumosų k.,Tribilų k., Bruškiškių k., Čepurniškių k., Kijonių k., Bareikiškių k., Kryžkelio k., Rutkiškių k., Ančeriškių k., Kūlių k., Varkalabiškių k., Gudžių k. Kenos k., Mykoliškių k.gatvės. . Varkalabiškių k. Senasalio g., Mantušių k., Sirvydų k., Savičiūnų k. Naujakurių g., Lauko g., F. Boguševičiaus ir Gėlių g., Mokytojų, Vaikų ir Naujosios gatvių Rukainių k., Zatišiaus k. Paruošti projektus Gulbinės k. ir Kun. P.-K. Bžostovskio g., Rukainių k. apšvietimo įrengimas. Įrengti Žemaitėlių k., Žemaitėlių g. ir Savičiūnų k., F. Boguševičiaus g. apšvietimą.  | 73,2 |  |  | 73,2 |  | 73,2 |  |
| **Valdymo programa (04)** |
| 04 | 01 | **Užtikrinti sklandų savivaldybės institucijų darbą** |
| 04 | 01 | 01 | **Sudaryti sąlygas Savivaldybės funkcijų vykdymui** |
| 04 | 01 | 01 | 04 | Seniūnijų darbo organizavimas | Vykdoma nuolat | 178,7 |  | 0,8 | 179,5 |  | 179,5 |  |
| 04 | 01 | 02 | **Įgyvendinti Savivaldybei teisės aktais priskirtas valstybines funkcijas** |
| 04 | 01 | 02 | 08 | Gyvenamosios vietos deklaravimas | Vykdoma nuolat |  |  |  |  |  |  |  |
| 04 | 01 | 02 | 14 | Žemės ūkio funkcijų vykdymas | Vykdoma nuolat | 18,8 |  |  | 18,8 |  | 18,8 |  |
| **Saugios ir švarios gyvenamosios aplinkos kūrimo programa (05)**  |
| 05 | 01 | **Užtikrinti gyventojams nepertraukiamą komunalinių paslaugų teikimą** |
| 05 | 01 | 02 | **Palaikyti rajone švarią aplinką** |
| 05 | 01 | 02 | 05 | Atliekų tvarkymas (bešeimininkių šiukšlių surinkimas ir išvežimas) seniūnijose | Vykdoma nuolat | 7,0 |  |  | 7,0 |  | 7,0 |  |
| 05. | 01. | 02. | 06 | Viešųjų erdvių (kapinių, poilsio zonų ir pan.) tvarkymas seniūnijose | Vykdoma nuolat | 245,2 |  |  | 245,2 |  | 245,2 |  |
| 05. | 03. | 01. | 01. | Investicinis projektas | Šilumos siurblio įrengimas Vilniaus rajono savivaldybės administracijos Rukainių seniūnijos administraciniame pastate | 50,0 |  |  | 50,0 |  | 50,0 |  |
| **Socialinės atskirties mažinimo programa (08)**  |
| 08 | 01 | **Didinti socialiai remtinų asmenų integraciją į visuomenę ir mažinti socialinę atskirtį** |
| 08 | 01 | 01 | **Teikti socialinę paramą** |
| 08 | 01 | 01 | 01 | Piniginės socialinės paramos teikimas, išmokant pašalpas ir kompensacijas | Vykdoma nuolat | 22,7 |  |  | 22,7 |  | 22,7 |  |
| 08 | 01 | 02 | **Teikti socialines paslaugas** |
| 08 | 01 | 02 | 05 |  |  |  |  |  |  |  |  |  |
| 08 | 01 | 04 | **Padėti bedarbiams grįžti į darbo rinką** |
| 08 | 01 | 04 | 01 | Užimtumo didinimo programos vykdymas | Vykdoma nuolat |  | 8,8 |  | 8,8 |  | 8,8 |  |

Seniūnė Anžela Stankevič

Vyresnioji finansininkė Laima Olkovskaja